paragraph_text: Rodila je su bogatoj obitelji, koja joj je omogućila školovanje na cijenjenim visokim školama u New Yorku, Parizu i Dresdenu. Nakon udaje za Williama Huntera Workmana, uključila se u planinarsko društvo u New Hampshireu, gdje se uspela na svoje prve planinske vrhove. Zahvaljujući dobrim vezama njezinog supruga WIlliama, zajedno su proputovali veći dio Europe, Sjevernu Afriku i Aziju. Iako su zajedno imali dvoje djece, Fanny im nije bila majčinski privržena, već su ih odgajale dadilje. Sredinom 1890-ih priključuje se feminističkom pokretu Nova žena i počinje pisati članke, rasprave i podlistke za pojedine ženske časopise. Istovremeno, počela se baviti i bicikizmom te je na biciklu proputovala Švicarsku, Francusku, Španjolsku, Alžir i Indiju. O svakom od svojih biciklističkih putovanja napisala je po jednu knjigu, u kojima se osvrtala i na položaj žena u društvu te prirodnu i kulturnu baštinu pojedinih zemalja.